Psi (Ψ ψ) ni herufi ya ishirini na tatu katika Alfabeti ya Kigiriki. Inaandikwa kama ψ (alama ya kawaida) au Ψ (alama kubwa). Zamani za Kigiriki cha Kale ilikuwa pia tarakimu, ikiwa alama ya namba 700. Asili ya psi haijulikani kwa hakika. Matamshi yake yalikuwa "ps". Katika alfabeti zinazofuata mfano wa Kigiriki ilipokelewa katika alfabeti ya Kikirili kama "Ѱ". Kama herufi nyingine za Kigiriki, psi inatumika katika hisabati na sayansi kufupisha dhana au vipimo mbalimbali.